<classify> Jeshi la Polisi mkoani Kagera linaendelea na uchunguzi wa tukio linalohusisha mauaji ya watu wawili wanaosadikika kuwa walikuwa wafungwa na wameachiwa kwa msamaha wa Rais katika moja ya magereza mkoani Kagera Desemba, 10, mwaka huu.Kamanda wa polisi mkoani Kagera, Revocatus Malimi alisema tukio hilo limetokea juzi saa tatu usiku baada ya mtu kumvamia Godfrey Gobed anayekadiriwa kuwa na umri kati ya 30 hadi 35, dereva wa bajaji na kumchoma kisu tumboni na shingoni na kusababisha kifo chake.Baada ya tukio hilo wananchi walimvamia mtuhumiwa wa mauaji na kumshambulia.Mtuhumiwa uyo aliwashambulia watu kwa kisu hicho kilichotumika kumuua Gobed hivyo kujeruhi watano kukimbizwa hospitali.Kamanda Malima amesema Gobed ambaye ni dereva bajaji aliyeuawa kwa kuchomwa maeneo mbalimbali alikutwa na karatasi ya kuruhusiwa kwa msamaha wa Rais yenye majina EXCONV 6552019.Hata hivyo, mtu anayedaiwa kufanya shambulizi katika tukio hilo na kusababisha kifo cha Gobed na kujeruhi wengine na yeye kushambuliwa kwa mawe na fimbo na kuuawa, hakukutwa na kitambulisho chochote ingawa wananchi walioshuhudia tukio hilo wanasema naye ni miongoni mwa wafungwa waliopata msamaha.Majeruhi wanaoendelea na matibabu katika hospital ya rufaa ya mkoa wa Kagera ambao walishambuliwa sehemu za mwili ni Salon Athuman 35 mkazi wa Manispaa ya Bukoba, Jalia Abedi 40 mkazi wa Manspaa ya Bukoba, Jimmy Mashael45 mkazi wa Ngara, kondakta wa gari ,Nasri Abdul 19 mkazi wa Manspaa ya Bukoba na Michael Bakombe25 fundi wa magari na mkazi wa Mwanza.Kamanda Malimi alitoa rai kwa wananchi kutoa taarifa haraka wanapoona mtu katika jamii ana mwenendo usioridhisha ili hatua ziweze kuchukuliwa haraka. Shuhuda mmoja katika stendi kuu ya Bukoba Juma Akram alilieleza gazeti hili kuwa tukio hili lilikuwa la kushtukiza na lilitokea katika muda mchache sana na walishangaa mtu anamvamia dereva wa bajaji na kumshindilia visu.Hata hivyo alikiri kuwa baada ya watu kukusanyika ndipo walisikika baadhi ya watu wakisema wakisema hao ni wafungwa waliorudi juzi.Mkuu wa mkoa wa Kagera Brigedia Jenerali Marco Gaguti alipofika Desemba 10, mwaka huu katika gereza la kilimo Kitengule aliwataka wafungwa walioruhusiwa kwa msamaha kumtii Mungu, kufanya kazi kwa bidii na kuachana na tabia mbaya katika jamii yao.Aidha aliwaeleza kuwa hakuna msamaha wa kila mara hivyo atakayejaribu kuvunja sheria akidhani atapata msamaha ataonja joto la jiwe. Zaidi ya wafungwa 700 kutoka katika magereza nane ya mkoa wa Kagera waliungana na wafungwa wenzao zaidi ya 5,000 waliopata msamaha wa Rais John Magufuli.  <topic>: KITAIFA 